Document ID: 32001D0896

32001D0896
L 331/95
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 декември 2001 година
относно определяне на условията и реда за сравнителни опити и изследвания на Общността върху размножителен и посадъчен материал от овощни растения съгласно Директива 92/34/ЕИО на Съвета
(нотифицирано под номер С(2001) 4220)
(2001/896/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 92/34/ЕИО на Съвета относно търговията на посадъчен материал от овощни растения и на овощни растения, предназначени за производство на плодове (1), последно изменена с Директива 1999/30/ЕО (2), и по-специално член 20, параграф 2 от нея,
като има предвид, че:
(1)
Горепосочената директива предвижда създаването на необходимите условия за извършване на сравнителни опити и изследвания на Общността върху размножителен и посадъчен материал.
(2)
Следва да се осигури подходящо представяне на включените в опитите и изследванията проби поне за някои избрани растения.
(3)
Държавите-членки трябва да участват в сравнителните опити и изследвания на Общността, доколкото на техните територии обичайно се възпроизвежда и търгува размножителен и посадъчен материал от Prunus domestica, за да се гарантира, че могат да се направят правилните заключения.
(4)
Комисията е отговорна за приемането на разпоредби, необходими за сравнителните опити и изследвания на Общността.
(5)
Техническите условия и ред за извършване на опитите и изследванията са определени в рамките на Постоянния комитет по посадъчния материал и родовете и видовете овощни растения.
(6)
В периода от 2002 до 2006 г. следва да се извършат сравнителните опити и изследвания на Общността върху размножителен и посадъчен материал от реколта 2001, като също така се определят условията и реда за тези опити и изследвания.
(7)
При сравнителните опити и изследвания на Общността, които продължават повече от една година, за частта от опитите и изследванията след първата година, при условие че са налице необходимите кредити, следва да се предвиди разрешение от Комисията, без допълнително отнасяне до Постоянния комитет по посадъчния материал и родовете и видовете овощни растения.
(8)
Постоянният комитет по посадъчния материал и родовете и видовете овощни растения не е дал становище в срока, определен от неговия председател,
ПРИЕ НАСТОЯЩОТО РЕШЕНИЕ:
Член 1
1. Сравнителни опити и изследвания на Общността се извършват от 2002 до 2006 г. върху размножителен и посадъчен материал от Prunus domestica.
2. Максималните разходи за опитите и изследванията са определени в приложението.
3. В сравнителните опити и изследвания на Общността участват всички държави-членки, доколкото размножителен и посадъчен материал от Prunus domestica обичайно се възпроизвежда и търгува на техните територии.
4. Условията и редът за опитите и изследванията са дадени в приложението.
Член 2
Комисията може да реши да продължи посочените в приложението опити и изследвания през 2003 до 2006. Максималният разход за опит или изследване, продължено на тази база, не превишава определената в приложението сума.
Член 3
Адресати на настоящото решение са държавите-членки.
Съставено в Брюксел на 12 декември 2001 година.

Labels: 3
17
6